Samsung tuo räjähtävät puhelimensa uudelleen myyntiin - kunnostettu turvallisiksi - Lifestyle - MTV.fi
Lifestyle > Digi Julkaistu 27.03.2017 20:30
Samsung kertoo lehdistötiedotteessaan, että se aikoo tuoda kunnostetut Galaxy Note7 -puhelimet uudelleen myyntiin. Galaxy Note7 -puhelinten tarina saa siis jatkoa eikä yhtiö haudannutkaan puhelimia kokonaan. Galaxy Note7 -fiasko alkoi viime syksynä, kun laitteiden akut eivät toimineet toivotulla tavalla ja ne syttyivät palamaan useissa eri laitteissa.
Yhtiö haluaa kierrättää Galaxy Note7 -puhelimet ympäristöystävällisellä tavalla. Galaxy Note7 -puhelimia siis kunnostetaan ja tuodaan uudelleen myyntiin. Hajonneista laitteista kaikki toimivat osat otetaan uudelleen käyttöön.
Samsung tuo kunnostetut puhelimet myyntiin valituilla markkinoilla, jotka ilmoitetaan myöhemmin. Galaxy Note7 -puhelinten komponentteja, kuten kameroita, voidaan käyttää erikseen esimerkiksi testikappaleiden valmistuksessa. Ne Galaxy Note7 -puhelimet, joita ei voida enää hyödyntää, annetaan yritykselle, joka on erikoistunut kierrätykseen. Puhelimista kierrätetään muun muassa jalometallit.
Ärsyttävyyden huippu? Mobiilipelissä ohjataan kanaa huutamalla Facebookin Messengeriin uudistus – voit jakaa sijaintisi reaaliajassa